### Beslutninger

Sagens behandling blev afvist under punkt 1 'Godkendelse af dagsorden'.

###

BESLUTNINGSFORSLAG FRA DD

Energinet har igangsat projektet “Nyt Elnet Aarhus–Aabenraa”, der omfatter opførelse af nye 400 kV-højspændingsledninger fra [adresse] til Aabenraa herunder en strækning gennem det vestlige Aarhus-område. Projektet har udløst massiv bekymring blandt borgere og foreninger, som peger på betydelige konsekvenser for natur, drikkevand, boligejere og erhverv.

Lokalt peger borgere på realistiske alternativer, herunder en linjeføring langs motorvejen/eksisterende ledninger samt større anvendelse af nedgravede kabler. Samtidig har borgmestre i flere andre kommuner – herunder Næstved, Vordingborg og [adresse] – rettet en fælles henvendelse til Klima-, Energi- og Birger Jessen med krav om, at de planlagte master droppes til fordel for kabellægning.

Forslaget her har til formål at samle byrådet om en fælles henvendelse til regeringen og Energinet med en klar appel om at revurdere linjeføringen og prioritere løsninger, der beskytter natur og borgere.

Baggrund

Energinet planlægger etableringen af en ny 400 kV-forbindelse fra [adresse] til Aabenraa som led i opgraderingen af det danske elnet. Projektet omfatter blandt andet højspændingsmaster gennem områder som Borum, [adresse], [adresse] og [adresse], hvor der findes betydelige natur- og drikkevandsinteresser, herunder Borum Stormose, [adresse] En række borgere indsigelser med henvisning til:

- risiko for uoprettelig skade på beskyttet natur og arter (odder, stor vandsalamander, rød glente m.fl.),

- grundvandsbeskyttelse og hydrologi, hvor anlægsarbejdet kan ændre vandstrømninger og forårsage oversvømmelser,

- manglende borgerinddragelse, hvor mange grundejere først er blevet orienteret efter køb eller renovering af deres ejendom,

- betydelige økonomiske og menneskelige konsekvenser for de familier, der står til ekspropriation eller værdiforringelse.

[adresse] eget høringssvar fra Teknik og Miljø påpeger desuden, at projektet er uhensigtsmæssigt i forhold til både borgerne og kommunens planlægning for vedvarende energi, og opfordrer til yderligere kabellægning og genovervejelse af linjeføringen.

Danmarksdemokraterne mener, at byrådet bør markere, at [adresse]:

- støtter den grønne omstilling og behovet for et fremtidssikret elnet, men ikke på bekostning af borgernes tryghed, natur og drikkevand,

- forventer reel borgerinddragelse og gennemsigtighed i processen,

- finder det uacceptabelt, at en statslig aktør gennemfører et projekt af denne karakter uden at sikre mindsteindgrebsprincip og reelle alternativer,

- ønsker, at kabellægning og linjeføring langs eksisterende infrastruktur

Forslag

Danmarksdemokraterne foreslår på den baggrund, at Aarhus Byråd beslutter:

1. At byrådet retter en fælles henvendelse til Klima-, Energi- og Birger Jessen med appel om, at:

- Energinets projekt “Nyt Elnet Aarhus–Aabenraa” genovervejes med henblik på større anvendelse af nedgravede kabler og

- en alternativ linjeføring langs motorvejen og eksisterende el- og infrastrukturer undersøges som mindste indgribende løsning.

2. At [adresse] går i dialog med de øvrige berørte kommuner langs strækningen fra [adresse] til Aabenraa med henblik på en fælles regional indsats.

Laurits Kristoffersen

Byrådsmedlem, Danmarksdemokraterne